
144                                                  DR 31.7.2018                                                                         

 

 

Sejauh mana saya komited untuk membantu sekolah-sekolah agama, saya juga 
akan turut membantu sekolah-sekolah lain sama ada SMPC ataupun sekolah-sekolah 
persendirian lain yang memerlukan bantuan bagi memastikan kualiti pendidikan negara 
terjaga. 

Beberapa Ahli: [Bangun]  

Tuan Yang di-Pertua: Tiga sekali? 

Tan Sri Haji Noh bin Haji Omar [Tanjong Karang]: Boleh? Saya tertarik dengan 
jawapan Yang Berhormat Menteri. Apa juga yang kita hendak buat ini mesti ada rule of law. 
Apa juga tindakan Yang Berhormat Menteri hendak buat, mesti mengikut Akta Pendidikan. 
Kita sedia maklum bahawa di bawah seksyen 6, Akta Pendidikan Kebangsaan jelas 
menunjukkan bahawa Menteri memang boleh memberikan apa-apa peruntukan kepada 
sekolah-sekolah di bawah kementerian dan juga sekolah SJK(C), melainkan tidak boleh 
diberikan kepada sekolah-sekolah swasta ataupun persendirian.  

Itu di bawah seksyen 64. Namun demikian, seksyen 52 Yang Berhormat, seksyen 
52 memang membenarkan Menteri memberikan peruntukan kepada sekolah-sekolah 
persendirian agama Islam. Jadi memang benar, Yang Berhormat sebagai Menteri boleh beri 
peruntukan sekolah tahfiz, sekolah agama, dibenarkan di bawah seksyen 52. 

■2100 

 Akan tetapi apabila Yang Berhormat hendak bagi kepada sekolah persendirian Cina, 
di bawah seksyen mana Yang Berhormat Menteri hendak gunakan peruntukan tersebut?  

Dr. Maszlee bin Malik:  Saya kira— Oh! Yang Berhormat Ayer Hitam. Silakan. 

Datuk Seri Ir. Dr. Wee Ka Siong [Ayer Hitam]: Terima kasih Yang Berhormat 
Menteri. Saya mempunyai pandangan berlainan dengan Yang Berhormat Tanjong Karang. 
Sebab, saya hendak beritahu Yang Berhormat Menteri, perkara ini berlaku kecelaruan kerana 
jawapan yang saya terima daripada Yang Berhormat Menteri sendiri pada hari Rabu yang 
lalu. Itu mungkin silap pegawai. Sebab, saya tengok jawapan dia, terus kata tidak ada. Okey.  

Akan tetapi cara menjawab- saya hendak beritahu Yang Berhormat Menteri- 
mekanisme pembahagian perbelanjaan mengurus dengan pembangunan, inilah perkataan 
yang digunakan oleh pemimpin-pemimpin kerajaan sekarang. Beberapa contoh keratan 
akhbar saya boleh bagi, Yang Berhormat Menteri, yang dijanjikan itu. Oleh sebab itu saya 
katakan mekanisme. Tidak semestinya bayar semua. Mungkin per kapita geran. Tidak ada 
masalah. Saya cuma mahu tahu mekanisme dia macam mana sahaja. Itu yang pertama.  

Keesokan harinya, Yang Berhormat Menteri telah membuat satu kenyataan dalam 
media bahasa Cina sahaja. Oleh sebab itu, alangkah baiknya Yang Berhormat Menteri- kita 
buat satu statement di luar, ia tidak sama dengan jawapan yang dikemukakan di sini. Jadi 
cadangan saya, Yang Berhormat Menteri, kalau itulah hasrat Yang Berhormat Menteri, 
buatlah satu Minister’s statement di sini bahawa perbetulkan jawapan pada hari Rabu yang 
lalu. Bagi saya, melalui ICU, melalui Kementerian Kewangan, apa cara sekalipun, kita alu-
alukan. Terima kasih Yang Berhormat Menteri.   

Puan Wong Shu Qi [Kluang]: Tuan Yang di-Pertua, minta laluan. Saya rasa Yang 
Berhormat Tanjong Karang dan Yang Berhormat Ayer Hitam tidak sama pandangan 
walaupun duduk di blok yang sama. Lebih baik Yang Berhormat Menteri tidak perlu berikan 
maklum balas. Ini kerana tidak kira Yang Berhormat Menteri layan, mereka akan bangkang 
juga. 

Datuk Seri Ir. Dr. Wee Ka Siong [Ayer Hitam]: Jangan elaklah. Bagi Menteri jawab. 
Jadi Menteri, baru jawab.  

 

 

 



Sejauh mana saya komited untuk membantu sekolah-sekolah agama, saya juga akan turut membantu sekolah-sekolah lain sama ada SMPC ataupun sekolah-sekolah persendirian lain yang memerlukan bantuan bagi memastikan kualiti pendidikan negara terjaga. Beberapa Ahli: [Bangun]. Tuan Yang di-Pertua: Tiga sekali?. Tan Sri Haji Noh bin Haji Omar [Tanjong Karang]: Boleh? Saya tertarik dengan jawapan Yang Berhormat Menteri. Apa juga yang kita hendak buat ini mesti ada rule of law. Apa juga tindakan Yang Berhormat Menteri hendak buat, mesti mengikut Akta Pendidikan. Kita sedia maklum bahawa di bawah seksyen 6, Akta Pendidikan Kebangsaan jelas menunjukkan bahawa Menteri memang boleh memberikan apa-apa peruntukan kepada sekolah-sekolah di bawah kementerian dan juga sekolah SJK(C), melainkan tidak boleh diberikan kepada sekolah-sekolah swasta ataupun persendirian. Itu di bawah seksyen 64. Namun demikian, seksyen 52 Yang Berhormat, seksyen 52 memang membenarkan Menteri memberikan peruntukan kepada sekolah-sekolah persendirian agama Islam. Jadi memang benar, Yang Berhormat sebagai Menteri boleh beri peruntukan sekolah tahfiz, sekolah agama, dibenarkan di bawah seksyen 52. #2100. Akan tetapi apabila Yang Berhormat hendak bagi kepada sekolah persendirian Cina, di bawah seksyen mana Yang Berhormat Menteri hendak gunakan peruntukan tersebut?. Dr. Maszlee bin Malik: Saya kira-- Oh! Yang Berhormat Ayer Hitam. Silakan. Datuk Seri Ir. Dr. Wee Ka Siong [Ayer Hitam]: Terima kasih Yang Berhormat Menteri. Saya mempunyai pandangan berlainan dengan Yang Berhormat Tanjong Karang. Sebab, saya hendak beritahu Yang Berhormat Menteri, perkara ini berlaku kecelaruan kerana jawapan yang saya terima daripada Yang Berhormat Menteri sendiri pada hari Rabu yang lalu. Itu mungkin silap pegawai. Sebab, saya tengok jawapan dia, terus kata tidak ada. Okey. Akan tetapi cara menjawab- saya hendak beritahu Yang Berhormat Menteri- mekanisme pembahagian perbelanjaan mengurus dengan pembangunan, inilah perkataan yang digunakan oleh pemimpin-pemimpin kerajaan sekarang. Beberapa contoh keratan akhbar saya boleh bagi, Yang Berhormat Menteri, yang dijanjikan itu. Oleh sebab itu saya katakan mekanisme. Tidak semestinya bayar semua. Mungkin per kapita geran. Tidak ada masalah. Saya cuma mahu tahu mekanisme dia macam mana sahaja. Itu yang pertama. Keesokan harinya, Yang Berhormat Menteri telah membuat satu kenyataan dalam media bahasa Cina sahaja. Oleh sebab itu, alangkah baiknya Yang Berhormat Menteri- kita buat satu statement di luar, ia tidak sama dengan jawapan yang dikemukakan di sini. Jadi cadangan saya, Yang Berhormat Menteri, kalau itulah hasrat Yang Berhormat Menteri, buatlah satu Minister's statement di sini bahawa perbetulkan jawapan pada hari Rabu yang lalu. Bagi saya, melalui ICU, melalui Kementerian Kewangan, apa cara sekalipun, kita alu- alukan. Terima kasih Yang Berhormat Menteri. Puan Wong Shu Qi [Kluang]: Tuan Yang di-Pertua, minta laluan. Saya rasa Yang Berhormat Tanjong Karang dan Yang Berhormat Ayer Hitam tidak sama pandangan walaupun duduk di blok yang sama. Lebih baik Yang Berhormat Menteri tidak perlu berikan maklum balas. Ini kerana tidak kira Yang Berhormat Menteri layan, mereka akan bangkang juga. Datuk Seri Ir. Dr. Wee Ka Siong [Ayer Hitam]: Jangan elaklah. Bagi Menteri jawab. Jadi Menteri, baru jawab.